**Συστήματα Ηλεκτρονικής Διακυβέρνησης**

**Πανεπιστήμιο Μακεδονίας**

**ΠΜΣ Εφαρμοσμένης Πληροφορικής**

**Ευστάθιος Ιωσηφίδης**

**ΑΜ: mai25017**

Θεσσαλονίκη, Μάρτιος 2025

## **Διαλογικό Σύστημα για την Άδεια Ίδρυσης και Λειτουργίας Ιδιωτικών Κλινικών Ζώων**

### **Εισαγωγή**

Στην παρούσα εργασία, ασχολήθηκα με την ανάπτυξη ενός διαλογικού συστήματος για την παροχή πληροφοριών σχετικά με την "Άδεια Ίδρυσης και Λειτουργίας Ιδιωτικών Κλινικών Ζώων". Στόχος ήταν η δημιουργία ενός συστήματος που να καθοδηγεί τους χρήστες μέσω των απαιτούμενων βημάτων και δικαιολογητικών, παρέχοντας παράλληλα απαντήσεις σε συχνές ερωτήσεις.

Η διαδικασία βρίσκεται στην διεύθυνση:

<https://mitos.gov.gr/index.php/ΔΔ:Άδεια_Ίδρυσης_και_Λειτουργίας_Ιδιωτικών_Κλινικών_Ζώων>

### **Μεθοδολογία**

1. **Κατανόηση του Ζητούμενου:**

* Αρχικά, μελέτησα προσεκτικά την εκφώνηση της εργασίας για να κατανοήσω πλήρως τις απαιτήσεις.
* Επισκέφθηκα την ιστοσελίδα <https://govgr-mobility-card.github.io/info-for-mobility-card-gr/> για να αποκτήσω μια εικόνα του τρόπου σχεδιασμού του διαλογικού συστήματος.

2. **Επιλογή και Μελέτη της Διαδικασίας:**

* Επέλεξα τη διαδικασία "Άδεια Ίδρυσης και Λειτουργίας Ιδιωτικών Κλινικών Ζώων" από το ΜΙΤΟΣ λόγω προσωπικού ενδιαφέροντος.
* Μελέτησα λεπτομερώς τη διαδικασία, εστιάζοντας στα απαιτούμενα δικαιολογητικά, τα οποία βρήκα στην ενότητα "Τι θα χρειαστείτε" της σελίδας της διαδικασίας.
* Με βάση τα δικαιολογητικά αυτά, διαμόρφωσα 6 ερωτήσεις για τον διαλογικό σύστημα.

**3. Υλοποίηση του Συστήματος:**

* Έκανα fork το αποθετήριο <https://github.com/govgr-mobility-card/ps-info-template/>.
* Τροποποίησα τα αρχεία JSON στον φάκελο **questions-utils** (all-questions.json, cpsv.json, faq.json) για να αντικατοπτρίζουν τις ερωτήσεις, τα δικαιολογητικά και τις συχνές ερωτήσεις της επιλεγμένης διαδικασίας, τόσο στα ελληνικά όσο και στα αγγλικά.
* Επεξεργάστηκα τα αρχεία JavaScript στον φάκελο **js**:
* Στο **change-language-functions.js**, εισήγαγα τα προσωπικά μου στοιχεία και τις πληροφορίες της διαδικασίας σε ελληνικά και αγγλικά.
* Στο **jquery-functions.js**, τροποποίησα τη συνάρτηση **retrieveAnswers** ώστε να προσθέτει τα απαραίτητα δικαιολογητικά ανάλογα με τις απαντήσεις του χρήστη.
* Για παράδειγμα, αν η απάντηση στην πρώτη ερώτηση ήταν "Ναι" (κωδικός "1"), προσέθετα το δικαιολογητικό με ID “2”:

**if** (allAnswers[1] === "1") {

**getEvidencesById**(2); }

* Ακόμη, άλλαξα τα μηνύματα στις συναρτήσεις **submitForm** και **skipToEnd** και τροποποίησα το τμήμα κώδικα **#nextQuestion** για να διαχειρίζεται σωστά τις αρνητικές απαντήσεις.
* Κατά τη διάρκεια της ανάπτυξης, χρησιμοποίησα εντολές για debug στη συνάρτηση **retrieveAnswers** για να εντοπίσω και να διορθώσω σφάλματα. Οι εντολές αυτές δεν αφαιρέθηκαν από τον τελικό κώδικα, αλλά δεν επηρεάζουν την εκτέλεση του συστήματος.
* Ως IDE, χρησιμοποίησα το **Visual Studio Code** για την τοπική ανάπτυξη της σελίδας.
* Μετά την ολοκλήρωση της τοπικής ανάπτυξης, ανέβασα τον κώδικα στο GitHub μου.

### **Αποτελέσματα**

* Ο κώδικας του διαλογικού συστήματος είναι διαθέσιμος στο GitHub: <https://github.com/iosifidis/vetclinic-license/>
* Η σελίδα είναι προσβάσιμη ζωντανά στη διεύθυνση: <https://iosifidis.github.io/vetclinic-license/>

### **Συμπεράσματα**

Η εργασία αυτή μου επέτρεψε να κατανοήσω καλύτερα τη διαδικασία ανάπτυξης ενός διαλογικού συστήματος για δημόσιες υπηρεσίες, αξιοποιώντας τα εργαλεία και τις οδηγίες που παρέχονται από το ΜΙΤΟΣ. Μέσα από την υλοποίηση, αντιμετώπισα και ξεπέρασα διάφορες προκλήσεις.